בס"ד                                                                                                                      י"ט טבת, התשפ"ב                                                  
חִידוֹת לְשׁוּלְחָן הַשָׁבָּת – פָּרָשַׁת "שְׁמוֹת"
[image: C:\Users\barak ohali\Desktop\חידונים\ריכוז תמונות פרשת השבוע - אמריקאי\שמות\shmot.jpg]א. מָה שָׁלְחָה בַּת פַּרְעֹה כְּדֵי לִמְשׁוֹת אֶת משֶׁה מֵהַמַּיִם? (ב'/ה')
ב. מָה נָתַן הָקב"ה לַמְּיַילְּדוֹת בִּתְמוּרָה לְכָךְ שֶׁלֹּא שָׁמְעוּ לְפַרְעֹה, וְהִשְׁאִירוּ בַּחַיִּים אֶת הַתִּינוֹקוֹת הַבָּנִים שֶׁל בְּנֵי-יִשְׂרָאֶל? (א'/כ"א)
ג. אֵיךְ נִקְרָא הַבֶּן שֶׁל משֶׁה-רַבֵּנוּ אֲשֶׁר נוֹלַד בְּמִדְיָן? (פֶּרֶק ב' / פָּס' כ"ב)  
ד. לְמָּה הָפְכוּ הַמַּיִם בָּאוֹת הַשְּׁלִישִׁי אָשֶׁר עָשָׂה משֶׁה-רַבֵּנוּ? (ד'/ט')
ה. מָה צִיוָוה פַּרְעֹה לַעֲשׂוֹת עִם הַתִּינוֹקוֹת הַבָּנִים שֶׁל בְּנֵי-יִשְׂרָאֵל? (פֶּרֶק א' / פָּסוּק כ"ב)
ו. מָה עָשָׂה מֹשֶׁה-רַבֵּנוּ כַּאֲשֶׁר רָאָה אִישׁ מִצְרִי מַכֶּה אִישׁ עִבְרִי? (פֶּרֶק ב' / פָּסוּק י"ב)  
ז. אֶל מִי מְצָוֶּה הקב"ה לִפְנוֹת, וְלוֹמַר לָהֶם אֶת דְּבָרָיו שֶׁל הקב"ה? (פֶּרֶק ד' / פָּסוּק כ"ט)
ח. לְהֵיכָן הִגִיעַ מֹשֶׁה-רַבֵּנוּ עִם צֹאנוֹ שֶׁל יִתְרוֹ חֹתְנוֹ, וְשָׁם נִגְלָה אֵלָיו הקב"ה? (פֶּרֶק ג' / פָּסוּק א')
ט. מָה רָאֲתָה יוֹכֶבֶד לְאַחַר הוּלֶדֶת מֹשֶׁה?: "וַתֵּרֶא אֹתוֹ כִּי ___ הוּא" (פֶּרֶק ב' / פָּסוּק ב')
י. מִילָּה נִרְדֶפֶת לְ'חוֹדָשִׁים': "וַתִּצְפְּנֵהוּ שְׁלוֹשָׁה _____". (פֶּרֶק ב' / פָּסוּק ב')
כ. מָה תִּיקַּח "אִישָּׁה מִשְּׁכֶנְתָּהּ" כַּאֲשֶׁר יֵצְאוּ בֶּעָתִיד בְּנֵי-יִשְׂרָאֵל מִמִּצְרַיִם? (פֶּרֶק ג' / פָּסוּק כ"ב)  
ל. מֵאֵיזֶה שֵׁבֶט הָיָה משֶׁה-רַבֵּנוּ?:  "וַיֵּלֶךְ אִישׁ מִבֵּית ____" (פֶּרֶק ב' / פָּסוּק א')
מ. לֵפִי פֵּירוּשׁ רש"י: מִי הָיְתָה הַמְיַילֶּדֶת שֶשְּמָהּ הָיָה 'פּוּעָה'? (פֶּרֶק א' / פָּסוּק ט"ו)
נ. לְמָּה הָפַךְ הַמַּטֶּה שֶׁל מֹשֶׁה-רַבֵּנוּ בָּאוֹת הָרִאשׁוֹן אָשֶׁר עָשָׂה מֹשֶׁה? (פֶּרֶק ד' / פָּסוּק ג')
ס. מָה רָאָה מֹשֶׁה-רַבֵּנוּ כַּאֲשֶׁר הִגִּיעַ אֶל הַר הָאֱ-לֹהִים? (פֶּרֶק ג' / פָּסוּק ב')
ע. מָה בָּנוּ בְּנֵי-יִשְׂרָאֵל בַּעֲבוּר הַמִּצְרִים? (פֶּרֶק א' / פָּסוּק י"א)
פ. מָה הָיָה שְׁמָהּ שֶׁל אַחַת מֵ"עָרֵי הַמִּסְכְּנוֹת" אוֹתָן בָּנוּ בְּנֵי-יִשְׂרָאֵל בְּמִצְרַיִם? (פֶּרֶק א' / פָּסוּק י"א)
צ. בְּמָה לָקָה משֶׁה-רַבֵּנוּ בְּאַחַת מֵהַיָּדַיִים שֶׁלּוֹ, בָּאוֹת הַשֵּׁנִי אֲשֶׁר הוּא עָשָׂה? (פֶּרֶק ד' / פָּסוּק ו')
ק. מָה נִדְרְשׁוּ בְּנֵי-יִשְׂרָאֵל לְחַפֵּשׂ בְּעַצְמָם בִּשְׁבִיל הֲכָנַת הָלְּבֵנִים, אֲשֶׁר אִתָּן הֵם בָּנוּ אֶת הֶעָרִים לַמִּצְרִים? (פֶּרֶק ה' / פָּסוּק י"ב)
ר. אֶחָד מִשְּׁמוֹתָיו שֶׁל כֹּהֵן מִדְיָן, אָבִיהָ שֶׁל צִפּוֹרָה, אוֹתָהּ נָשָּׂא משֶׁה-רַבֵּנוּ לְאִישָּׁה. (פֶּרֶק ב' / פָּסוּק י"ח)
ש. מָה הָיָה שְׁמָהּ שֶׁל הַמְיַילֶּדֶת הָעִבְרִיָה הַנּוֹסֶפֶת בַּפָּרָשָׁה? (פֶּרֶק א' / פָּסוּק ט"ו)

לרפואת בניה ישראל בן אביבה
 בס"ד                                                                                                                     י"ט טבת, התשפ"ב
    תְּשׁוּבוֹת לַשְּׁאֵלוֹת

א. אֲמָתָהּ (=אֶת הַיַד שְּלָה, אוֹ אֶת הַשִׁפְחָה שְׁלָה.)
ב. בָּתִּים
ג. גֵּרְשׁוֹם
ד. דָם
ה. "הַיְאֹרָה תַּשְׁלִיכֻהוּ"
ו. "וַיִּפֶן כֹּה וָכֹה וַיַּרְא כִּי אֵין אִישׁ וַיַּךְ אֶת הַמִּצְרִי וַיִּטְמְנֵהוּ בַּחוֹל"
ז. זִקְנֵי-יִשְׂרָאֵל
ח. חוֹרֵב 
ט. טוֹב
י. יְרָחִים
כ. "כְּלֵי כֶסֶף וּכְלֵי זָהָב"
ל. לֵוִי
מ. מִרְיָם
נ. נָחָשׁ
ס. סְּנֶה (=שִיחַ) בּוֹעֵר בָּאֵשׁ.
ע. עָרֵי מִסְכְּנוֹת
פ. פִּתוֹם
צ. צָרַעַת
ק. קַשׁ
ר. רְעוּאֵל
ש. שִׁפְרָה
ת. תֵּבַת גֹּמֶא
       בְּהַצְלָחָה!

שָׁאֲלָה לְמַּחְשָׁבָה: 
בְּפָרָשַׁת-הַשָּׁבוּעַ, אָנוּ לוֹמְדִים שֶׁהַחֵטְא הָרִאשׁוֹן בַּפָּרָשָׁה שֶׁל פַּרְעֹה וְהַמִצְרִים כְּלַפֵּי יוֹסֵף וּבְנֵי יִשְׂרָאֵל, הָיָה כְּפִּיּוּת טוֹבָה: "וַיָּקָם מֶלֶךְ חָדָשׁ עַל מִצְרָיִם אֲשֶׁר לֹא יָדַע (=הִכִּיר) אֶת יוֹסֵף".
פַּרְעֹה וְהַמִצְרִים לֹא מַכִּירִים טוֹבָה לְיוֹסֵף, וְלֹא זוֹכְרִים אֶת הַמַּעֲשִׂים הַטּוֹבִים שֶׁהוּא עָשָׂה בִּשְׁבִילָם, כַּאֲשֶׁר הִצִּיל אוֹתָם מִשֶּׁבַע שְׁנוֹת הָרָעֵב. בְּעִקְבוֹת כָּךְ, הֵם מַרְשִׁים לְעַצְמָם לְהַתְחִיל לְשַׁעֲבֵּד אֶת בְּנֵי-יִשְׂרָאֵל וּלְהַחְזִיר לָהֶם "רָעָה תַּחַת טוֹבָה".
מוּבָן שֶׁאֲנַחְנוּ אֵינֶנּוּ מַחְזִירִים "רָעָה תַּחַת טוֹבָה", אַךְ הַאִם אֲנַחְנוּ תָּמִיד מַקְפִּידִים לְהַכִּיר טוֹבָה וְלַהוֹדוֹת לְמִי שֶׁעָשָׂה לָנוּ טוֹבָה, אוֹ עָזַר לָנוּ, בַּבַּיִת וּבְּבֵית-הַסֵּפֶר?

